钦定古今图书集成/明伦汇编/氏族典/第270卷 > 王居正
## 钦定古今图书集成/明伦汇编/氏族典/第270卷 > 王居正

按《宋史王居正传》：“居正，字刚中，扬州人。少嗜学，工文
辞。入太学，司业黄济得其文曰：‘王佐才也’。及同知贡
举，欲擢为首，以风多士，他考官持之置次选。调饶州、
安仁丞、荆州教授，皆不赴。范宗尹荐于朝，召入对，除
太常博士，迁礼部员外郎，试太常少卿，迁起居郎。居
正素与秦桧善，桧为执政，与居正论天下事甚锐。既”
相，所言皆不酬。居正疾其诡见，帝言曰：“‘秦桧常语臣，
中国人，惟当著衣啖饭，共图中兴’。臣心服其言。”又自
谓：“使桧为相数月，必耸动天下。今为相施设止是，愿
陛下以臣所闻问桧。”桧衔之，出居正知婺州。召为太
常少卿，迁起居舍人，又除兵部侍郎。入对，以所论王
安石父子之言不合于道者，裒得四十二篇，名曰《辨
学》，上之。出知饶州，寻改吉州。侍御史谢祖信劾居正
凶暴诡诈，倾陷大臣，罢官。起知温州。是时，桧专国，居
正自知不为所容，以目疾请祠，杜门言不及时事，客
至，谈论经史而已，桧终忌之风。中丞何铸劾居正为
赵鼎汲引，欺世盗名，夺职奉祠凡十年。桧死，复故职。
绍兴二十一年卒。